Αυτό το λήμμα αφορά τον αρχαίο ποιητή από τη Μυτιλήνη.  Για άλλα πρόσωπα με το ίδιο όνομα, δείτε: Αλκαίος.  

Ο **Αλκαίος** ήταν αρχαίος ποιητής.

Βιογραφία
---------

Γεννήθηκε στη Μυτιλήνη περίπου το 620 π.Χ. και έζησε την ίδια εποχή με τη Σαπφώ. Η ζωή του συνέπεσε με την εμφάνιση και επικράτηση της τυραννίας. Ο ίδιος αναμίχθηκε ενεργά στη πολιτική.

Όταν ήταν νέος, οι αδελφοί του, μαζί με τον Πιττακό, ανέτρεψαν τον τύραννο Μέλαγχρο κι αργότερα συνωμότησαν, με τη συμμετοχή του, ενάντια και στον νέο τύραννο Μύρσιλο. Ο Αλκαίος και οι αδελφοί του ηγούνταν της αριστοκρατικής μερίδας.

Έξι χρόνια μετά ο Πιττακός οδηγεί τους συμπολίτες του στον πόλεμο κατά των Αθηναίων, με αντικείμενο την κατοχή του Σιγείου της Τρωάδος, παλαιά αποικία της Μυτιλήνης στην είσοδο του Ελλησπόντου. Ο Πιττακός διακρίθηκε στη μάχη, σκότωσε μάλιστα, στο πλαίσιο μονομαχίας, τον Φρύνωνα, στρατηγό των Αθηναίων
Ο πόλεμος με τους Αθηναίους έληξε με παρέμβαση του Περιάνδρου, ο οποίος παραχώρησε τη διαφιλονικούμενη έκταση στους Αθηναίους. Οι εσωτερικές ταραχές στην Μυτιλήνη συνεχίστηκαν, υποδαυλισμένες από τη μερίδα των αριστοκρατών, με προεξάρχοντες τον Αλκαίο και τον αδελφό του, Αντιμενίδη. Όταν αυτοί εξορίστηκαν, η πόλη γνώρισε περίοδο σχετικής ηρεμίας, ώσπου οι φυγάδες επιχείρησαν να πετύχουν την επάνοδό τους με τη βία των όπλων. Ο δήμος, προκειμένου να αποκρούσει την απειλή, εξέλεξε ως αισυμνήτη τον Πιττακό, στον οποίο παραχώρησε απόλυτη εξουσία. Ο Αλκαίος σε σχόλιό του χαρακτήρισε τον Πιττακό "κακοπάτριδα" και εξέφρασε την περιφρόνησή του για τον τρόπο με τον οποίο ο λαός τον εξέλεξε ως αισυμνήτη. Ο Πιττακός παρέμεινε στο θώκο επί μία δεκαετία (589-579) με την παρέλευση της οποίας παραιτήθηκε από την αρχή εκουσίως. 

Ο Αλκαίος επέστρεψε για λίγο στην Μυτιλήνη, καθώς την εξουσία πήρε ο Πιττακός, κι έπειτα έφυγε ξανά. Αρχικά πήγε πρώτα στην πόλη Αίνο της Θράκης (παλιά αποικία της Μυτιλήνης), ύστερα στην Κύζικο κι αργότερα στην Αίγυπτο. Οι πολιτικές διαμάχες, οι εξορίες και οι θάνατοι επηρεάζουν το έργο του, και στην ουσία θεωρούσε την ποίησή του ως όπλο στους πολιτικούς του αγώνες.

Οι εσωτερικές ταραχές στην Μυτιλήνη συνεχίστηκαν, υποδαυλισμένες από τη μερίδα των αριστοκρατών, με προεξάρχοντες τον Αλκαίο και τον αδελφό του, Αντιμενίδη.

Ο Αλκαίος επηρέασε και τους μεταγενέστερους ποιητές. Ο Θεόκριτος στα «Ειδύλλιά» του τον μιμείται, το ίδιο κι ο Λατίνος ποιητής Οράτιος, ενώ στην Αθήνα, στην ακμή του 5ου αιώνα π.Χ. τραγουδούσαν στα συμπόσια τραγούδια του. Εκτός των άλλων γνωστών μέτρων που χρησιμοποίησε —σαπφικό, ιαμβικό τετράμετρο, ασκληπιάδειο μείζον— επινόησε και την αλκαϊκή στροφή: *υ - υ -υ | - υυ - | υυ*.

Παραπομπές
----------

1. 1 2 3 4 5  Paul de Roux: «Nouveau Dictionnaire des œuvres de tous les temps et tous les pays» (Γαλλικά) Éditions Robert Laffont. 1994. σελ. 47. ISBN-13 978-2-221-06888-5. ISBN-10 2-221-06888-2.
2. ↑  «Library of the World's Best Literature». *Library of the World's Best Literature*. 1897.
3. ↑  Ανακτήθηκε στις 5  Σεπτεμβρίου 2021.
4. 1 2  *Czech National Authority Database*. jn19981000081. Ανακτήθηκε στις 8  Ιουνίου 2022.
5. ↑  Λάμπρος, Σπυρίδων (27 Απριλίου 2015). *Ιστορία της Ελλάδος από των αρχαιοτάτων χρόνων μέχρι της Αλώσεως της Κωνσταντινουπόλεως (1453): Τόμος Α´ (Από των αρχαιοτάτων χρόνων μέχρι του Πελοποννησιακού πολέμου)*. Pelekanos Books. ISBN 9786180400496.
6. 1 2  *Εγκυκλοπαίδεια Νέα Δομή*. Αθήνα: Τεγόπουλος - Μανιατέας. 1996. σελ. 147, τομ.28.
7. ↑  Παπαρρηγόπουλος, Κωνσταντίνος (2 Δεκεμβρίου 2014). *Ιστορία του ελληνικού έθνους - Τόμος α΄*. Pelekanos Books. ISBN 9789604009220.

Πηγές
-----

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Συγγραφέας:Αλκαίος ο Μυτιληναίος** |

* Frederik Christian Petersen, επιμ. (1834). *Handbuch der griechischen Litteraturgeschichte*. Αμβούργο: Hoffmann und Campe. Ανακτήθηκε στις 17 Μαρτίου 2010.
* Αλκαίος, τα Ποιήματα. Μετάφραση Σωτήρης Κακίσης. Αθήνα, Εστία, 1978 (εικονογράφηση Γιώργος Σταθόπουλος) (επανέκδοση: Νεφέλη, 1995, εικονογράφηση Νίκος Χουλιαράς)

  


|  |  |  |  |
| --- | --- | --- | --- |
| 

| π • σ • ε
Εννέα Λυρικοί Ποιητές - Αρχαία ελληνική λογοτεχνία |
| --- |
|  |
| 
Αλκμάν · Σαπφώ · Αλκαίος · Ανακρέων · Στησίχορος · Ίβυκος · Σιμωνίδης · Πίνδαρος · Βακχυλίδης |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 228050642
* **ΕΒΕ**: 14565
* **AA**: 142824
* **BiblioNet**: **12779**
* LCCN: n81024909
* ISNI: 0000 0003 7467 7439
* GND: 118501720
* SELIBR: 175080
* SUDOC: 02984701X
* BNF: cb121387870 (data)
* BIBSYS: 90193838
* MusicBrainz: e48e97fc-97ba-4e89-af15-0b0783022a0d
* NLA: 35990578
* NKC: jn19981000081
* ICCU: CFIV024042
* BNE: XX995176
* CiNii: DA00907587

 |

 |